《此君轩》
宋代·范端臣

主人结屋清溪侧，对敞轩扉幽更僻。自怜桃李涴尘泥，故植琅玕对丛碧。

只今俗子纷廛阓，铜臭熏天誇侈极。曲眉皓齿宴华堂，嫚绿妖红醉春色。

争如此处是潇洒，左右牙签散图籍。暑风韵玉脱豹胎，凉月影金交兔魄。

我来登轩同赋诗，试问何如严武宅。

作者简介：范端臣 （1116-1178）字元卿，号蒙斋，兰溪香溪（今浙江兰溪）人。自幼从叔父范浚学，千言成诵，过目不忘。诗书易理，备研其精；正草隶篆，皆造于妙，为范浚高第弟子。著有《蒙斋集》，包括诗集3 卷，文集20 卷行世。